Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**2022-жылдын 1-октябрынан тартып пенсиянын базалык**

**бөлүгүнүн өлчөмүн белгилөө жөнүндө**

Пенсионерлердин жашоо деңгээлин андан ары колдоону камсыз кылуу максатында, «Мамлекеттик пенсиялык социалдык камсыздандыруу жөнүндө” Кыргыз Республикасынын Мыйзамынын 7 жана 22-беренелерине жана “Кыргыз Республикасынын Министрлер Кабинети жөнүндө” Кыргыз Республикасынын Конституциялык Мыйзамынын 13 жана 17-беренелерине ылайык Кыргыз Республикасынын Министрлер Кабинети токтом кылат:

1. 2022-жылдын 1-октябрынан тартып пенсиянын базалык бөлүгү 3 170 (үч миң бир жүз жетимиш) сом өлчөмүндө белгиленсин.

2. Кыргыз Республикасынын Министрлер Кабинетине караштуу Кыргыз Республикасынын Социалдык фонду пенсиянын базалык бөлүгүнүн өлчөмүн өз убагында кайра эсептелишин жана алардын жаңы өлчөмдө төлөнүшүн камсыз кылсын.

3. Кыргыз Республикасынын Финансы министрлиги 2022-жылга карата республикалык бюджетте 3 083 000 000 (үч миллиард сексен үч миллион) сом суммасында акча каражатын карасын.

4. Бул токтомдун аткарылышын контролдоо Кыргыз Республикасынын Президентинин Администрациясынын чечимдердин аткарылышын контролдоо башкармалыгына жүктөлсүн.

5. Бул токтом расмий жарыяланган күндөн тартып күчүнө кирет.

**Төрага А.У. Жапаров**